laion/Wikipedia-Exotic huggingface dataset:
Arkadi Tseitlin

Arkadi Aleksandrovitš Tseitlin (vene keeles Аркадий Александрович Цейтлин; sündinud 31. augustil 1956 Moskvas) on Venemaa füüsik, stringiteoreetik. Ta on lõpetanud Lomonossovi-nimelise Moskva Riikliku Ülikooli füüsikateaduskonna. Hiljem sai ta füüsika-matemaatikadoktori kraadi ja professori kutse. Tema H-indeks on Venemaa teadlaste seas üks kõrgemaid. Tseitlin on Lebedevi-nimelise Füüsikainstituudi kvantväljateooria labori juhtivteadur. Ta on ka Imperial College Londoni teoreetilise füüsika professor. 2018. aasta detsembris sai ta Moskva Riiklikus Ülikoolis äsjaloodud teoreetilise füüsika ja matemaatilise füüsika instituudi direktoriks. Tema peamised uurimissuunad on stringiteooria, kvantväljateooria ja kvantgravitatsioon. Eriti huvitatud on ta stringiteooria ja kalibratsiooniteooria erinevatest seostest. Koos Jefim Fradkiniga arendas ta stringide dünaamika sigma-mudelit kõverdunud aegruumis ja põhjendas Borni-Infeldi mudeli keskse rolli lahtiste stringide teoorias. Koos Ruslan Metsajeviga töötas ta välja superstringide mudeli anti-de Sitteri ruumis. 2011 – Füüsika Instituudi Rayleigh' medal ja auhind Цейтлин Аркадий Александрович. lebedev.ru Professor Arkady Tseytlin. imperial.ac.uk Институт теоретической и математической физикиytlin. msu.ru
Tasandiline joon

Tasandiline joon (inglise keeles plane curve) on matemaatikas joon, mis täielikult paikneb mingil ühel tasandil, mille kõik punktid on tasandumispunktid. Tasandiline joon võib olla kas eukleidilisel tasandil, afiinsel tasandil või projektiivsel tasandil. Enam uuritud on siledaid tasandilisi jooni ja algebralisi tasandilisi jooni. Vahel loetakse tasandilisteks joonteks ka Jordani jooni. Siin on näidatud esimest ja teist järku algebralisi jooni (3-st väiksema järguga algebraline joon mahub alati tasandile): Joonte galerii (en) Joonte nimistu (en) Ülo Kaasik. "Matemaatikaleksikon". Tartu: 2003, lk 235
Tallinna rahvusvaheline pianistide konkurss

Tallinna rahvusvaheline pianistide konkurss on Tallinnas iga viie aasta tagant toimuv tallinna rahvusvaheline pianistide konkurss. Esimene konkurss toimus 2006 aastal. 2006. aastal võitis konkursi Mihkel Poll, 2011. aastal Kristi Kapten, 2016. aastal Anna Szałucka. http://www.erso.ee/?concert=iii-tallinna-rahvusvaheline-pianistide-konkurss-2 (vaadatud 02.05.2019)
Šternbergi riiklik astronoomiainstituut

Moskva ülikooli Šternbergi-nimeline riiklik astronoomiainstituut (vene keeles Государственный Астрономический Институт имени П.К. Штернберга МГУ) on Moskva ülikooli teadusuurimisinstituut. Instituut asutati 1931. aastal Moskva ülikooli astronoomiaobservatooriumi baasil. Samal aastal nimetati instituut astronoom Pavel Šternbergi järgi Šternbergi-nimeliseks.  Šternbergi riiklik astronoomiainstituut – pildid, videod ja helifailid Wikimedia Commonsis Instituudi koduleht
Tartu kitarrikvartett

Tartu kitarrikvartett on Eesti kitarristide kvartett. Kvarteti moodustavad neli kitarriõpetajat: Diana Veisner Toilast Tiit Korsar Rakverest Peep Peterson Otepäält Kristjan Tamm Tartust. Tallinna kitarrikvartett https://lounapostimees.postimees.ee/2217649/kammersaalis-kolab-muusika-neljal-kitarril (vaadatud 02.05.2019) https://lounapostimees.postimees.ee/2217649/kammersaalis-kolab-muusika-neljal-kitarril
Eestifoto

Eestifoto (juriidilise nimega Eestifoto kool Mittetulundusühing) on Tallinnas aadressil A. Lauteri tänav 7c tegutsev asutus, mis koosneb fotostuudiost ja fotokoolist. Asutus on loodud 2001. aastal, MTÜ-na registreeritud 2009. aastal. Tuntud õpetajaid: Kaupo Kikkas, Urmas Tartes jt. https://www.facebook.com/pg/Eestifoto/about/?ref=page_internal (vaadatud 02.05.2019) Eestifoto kool Mittetulundusühing Äriregistri Teabeportaal. Vaadatud 15.09.2023. Koduleht
Ubja põlevkivikarjäär

Ubja põlevkivikarjäär on põlevkivikarjäär Lääne-Viru maakonnas Ubja küla juures. Karjääri lähedal asub maa-alune Ubja põlevkivikaevandus, mida enam ei kasutata. Karjääri rajamist alustati 2005. Karjäärist kaevandatakse põlevkivi ettevõtte Kunda Nordic Tsement jaoks. https://web.archive.org/web/20190503130747/http://geokogud.info/locality/13501 (vaadatud 02.05.2019) http://geokogud.info/locality/13501
Estonia mälestusmärk Tahkunas

Estonia mälestusmärk Tahkunas on Estonia katastroofis 28. septembril 1994 hukkunute mälestuseks püstitatud mälestusmärk Hiiu maakonnas Tahkuna poolsaarel Tahkuna neemel. Mälestusmärk avati 1995. Mälestusmärgi autor on Mati Karmin.
Islandi fallosemuuseum

Islandi fallosemuuseum on 1997. aastal Islandil Reykjavíkis asutatud muuseum. 2010. aastate alguses oli selle kogus ligikaudu 280 peenist umbes 92 liigi esindajalt. Muuseumi asutas endine Hamrahlíð Gümnaasiumi õpetaja Sigurður Hjartarson, kes pani oma kogule aluse 1974. aastal. Muuseumi avamise ajal 1997. aastal oli seal 62 peenist. 2004. aastal koliti muuseum Húsavíki külla, kuid viidi tagasi Reykjavíki 2011. aastal. Singh, Khushwant (16. juuli 2011). "Last but not the least". The Telegraph. Kolkata. Vaadatud 3. juunil 2011. "At Iceland's Phallological Museum, size is everything". The Independent. London. Agence France-Presse. 21. juuli 2011. Vaadatud 3. juunil 2011. "THE MUSEUM" (inglise keel). Originaali arhiivikoopia seisuga 26.08.2019. Vaadatud 28.03.2021.{{netiviide}}: CS1 hooldus: tundmatu keel (link) Koduleht (taani, itaalia, prantsuse, saksa, hispaania, islandi ja inglise keeles)
Viisanõuded Soome kodanikele

Viisanõuded Soome kodanikele on teiste riikide ametiasutuste poolt Soome kodanikele pandud administratiivsed piirangud nende riiki sisenemisel. Alates 26. märtsist 2019 on Soome kodanikel viisavaba või viisa saabumisel 187 riigile ja territooriumile, liigitades Soome passi kolmandaks reisivabaduse osas (Taani, Prantsuse, Itaalia ja Rootsi passidega samakohal) Henley passi indeksi järgi. Lisaks avaldas Maailma Turismiorganisatsioon 15. jaanuaril 2016 aruande, milles järjestati Soome esimeseks passiks maailmas (Taani, Saksamaa, Itaalia, Luksemburgi, Singapuri ja Ühendkuningriigiga samale kohale) reisivabaduse osas.
Viisanõuded Bahreini kodanikele

Viisanõuded Bahreini kodanikele on teiste riikide ametiasutuste poolt Bahreini kodanikele pandud administratiivsed piirangud nende riiki sisenemisel. Alates 26. märtsist 2019 on Bahreini kodanikel viisavabadus või viisa saabumisel 81 riigile ja territooriumile, mis asetab Bahreini passi 61. kohale reisivabaduse järgi vastavalt Henley Passport indeksile.
Viisanõuded Briti kodanikele

Viisanõuded Briti kodanikele on teiste riikide ametiasutuste poolt Suurbritannia kodanikele pandud administratiivsed piirangud nende riiki sisenemisel. Alates 26. märtsist 2019 on Suurbritannia kodanikel viisavabadus või viisa saabumisel 185 riigile ja territooriumile, mis asetab Suurbritannia passi 5. kohale reisivabaduse järgi vastavalt Henley Passport indeksile.
Viisanõuded Araabia Ühendemiraatide kodanikele

Viisanõuded Araabia Ühendemiraatide kodanikele on teiste riikide ametiasutuste poolt Araabia Ühendemiraatide (AÜE) kodanikele määratud administratiivsed piirangud nende riiki sisenemisel. Alates 26. märtsist 2019 on Araabia Ühendemiraatide kodanikel viisavaba või viisa saabumisel 165 riigile ja territooriumile, asetades AÜE passi 21. kohale reisiliikluse vabaduse järgi vastavalt Henley Passport indeksile. Kõigil teistel Araabia maade passidel oli alates 1. detsembrist 2018 selles osas madalam positsioon.
Raud(III)sulfaat

Raud(III)sulfaat (keemiline valem: Fe2(SO4)3 on keemiline ühend (sool). Sool on kollakasvalge hügroskoopne pulber. Ta moodustab leelismetallide sulfaatidega ning ka ammooniumsulfaadiga kaksiksoolasid, nn maarjaid. Nii raud(III)sulfaati kui ka maarjaid kasutatakse värvimisel peitsidena. Rauaühendid
Masturbeerimispäev

Masturbeerimispäev tuntud ka kui üleriiklik masturbeerimispäev (inglise keeles National Masturbation Day) või rahvusvaheline masturbeerimispäev on igal aastal 7. mail tähistatav päev, mis on suunatud kõigi inimeste õigusele masturbeerida ja selle õiguse toetamisele. Loomisest saadik on rahvuslikku masturbeerimispäeva laiendatud hõlmama kogu maikuud kui masturbeerimiskuud. "X-Toy Group Fights Bans S.F. Activists Join Battle against 14 States' Restrictions". Mercury News. 8. mai 1999. Originaali arhiivikoopia seisuga 10.03.2012. Vaadatud 27.08.2014. "National Masturbation Month Reaches Climax On May 28". Wireless Flash News. 23. mai 2005. Vaadatud 27.08.2014. Goldstein, Nikki (28. mai 2013). "International Masturbation Day". Yahoo! Lifestyle. Originaali arhiivikoopia seisuga 4. september 2014. Vaadatud 27.08.2014. Zombeck, Richard (20. mai 2013). "Get to Know Yourself -- It's Masturbation Month". The Huffington Post. Vaadatud 20.09.2015. "National Masturbation Month". The Huffington Post. 31. mai 2013. Vaadatud 14. mai 2016. Sam Prince (5. mai 2015). "National Masturbation Month: All the Memes You Need to See". heavy.com. Heavy.com. Vaadatud 14. mai 2016.
Cairnryan

Cairnryan (šoti keeles The Cairn; gaeli keeles Machair an Sgithich) on küla ajaloolises Wigtownshire'i maakonnas Šotimaal. Asula paikneb Loch Ryani idakaldal, kümme kilomeetrit väikelinnast Stranraerist põhjas.  Pikemalt artiklis Cairnryani sadam Külal on tagasiulatuv laevandusajalugu. Tänapäevalgi käib sealsest sadamast kaks parvlaevaliini Põhja-Iirimaale (Belfasti ja Larne'i). Cairnryani sadamas ankurdatud P&O Ferries laevafirma parvlaev
Alulinn

Alulinn (allikates ka Alolinn) oli kunagine linnus, mille ase on Ida-Viru maakonnas Lüganuse vallas soosaarel Aa küla territooriumil Aa mõisa südamest umbes 1,75 km kagu pool, Tallinna–Narva maanteest umbes 600 m lõuna pool. See oli soolinnus Askälä ja Alutaguse kihelkonna piiril. Tegemist on Virumaa kõige idapoolsema teadaoleva muinaslinnusega. Vana pärimuse kohaselt olevat Alulinna ehitanud keegi nõid eluasemeks vanema tütrele, kelle ta oli röövinud. Alutaguse nimi arvatakse tulenevast Alulinna nimest. Aastal 1838 kirjeldas Alulinna Friedrich Reinhold Kreutzwald. "Kalevipoja" 15. loos seostas ta Alulinna tuuslariga. Soosaar on madal ja piklik. Alulinn asetseb selle kirdeosas. Linnusekoht on piiratud madala (1–1,2 m) valdavalt paekiviplaatidest müüriga (ringvalli jäänustega). Valli laius oli jalamil 7–8 m. Linnuseaseme pikkus edela-kirde suunas on 130 või 139 m ja laius 35–40 m (kuni 72 m). Linnuse ala oli ovaalse kujuga ning selle pindala oli umbes 4500 ruutmeetrit. Linnuse vanus pole teada. Kreutzwald esitas ajakirjas Inland (1838, nr 36, veerg 583) järgmise kirjelduse (tõlge saksa keelest): "Alulinn, mälestis Eesti esiajast Aa mõisa piirialal, Lüganuse kihelkonnas Alutagusel, umbes kolme versta kaugusel mererannast ja ühe versta kaugusel Peterburi maanteest, on väike soo, mille sambla ja mõne kääbuskuusega kaetud, rändaja astumise all sügavale sisse vajuv pind keskpaiga poole pisut kõrgeneb ning paistab taimkatte suurema mitmekesisusega ühtlasi viitavat pinnase muutunud iseloomule. See kõrgendik on – kummaline küll – jäänused igivanast linnusest, mis moodustab pikliku nelinurga pikkusega 70 sülda, laiusega 35 sülda ja kõrgusega 3–4 jalga. Müür ise, mida kõikjal katab muru ja kohati põõsad, sarnaneb esmapilgul pigem künkataolise kõrgendiku kui inimeste kätetööga; kui aga seda täpsemalt uurida, saab nähtavaks korrapärane konstruktsioon paest, graniidist ja samblast – asjaolu, mis tõestab, et varemed pärinevad selle maa põliselanikelt, sest sakslased kasutasid oma ehitistes teatavasti mörti. Kui võrrelda varemete asukohta (vana kaardi järgi täpselt Virumaa ja Alutaguse vaheline piir) tema nimega, mis rahvasuus tänini elab: Alolinn, siis ilmneb, et nähtavasti andis see koht nime Alutaguse maakonnale (eesti keeles Alotagusemaa 'Alo tagune maa'). – Selle koha päritolu ja tähenduse kohta ei ole muistendites midagi ajaloolist säilinud. Ainsal selle kohta teada oleval müüdil on luuleline iseloom, sest ta laseb Alulinna ehitada suurel võluril röövitud tüdruku, pealiku tütre kindlalt kaitstud elukohaks. Milline isamaa ajaloo sõber oskab selle vana mälestise kohta rohkem teateid anda?"  Pikemalt artiklis Alulinna sooleid Alulinna lähedal soos oli ohvrikoht, kust 1869. aastal leiti rauast esemeid: 50 odaotsa, üle 20 sirbi, õõskirveid, silmaga kirveid, mõõkade tükke ja muud (kokku üle 90 eseme). Leiud pärinevad põhiliselt vanemast rauaajast (aastatuhandevahetusest ja ka hilisemast ajast). folklore.ee Mait Sepp. "Linn, mille tagant algab Alutaguse". Eesti Loodus, märts 2016. Lk 32–35 Alulinn kultuurimälestiste riiklikus registris Kreutzwaldi kirjeldus; muistendid Alulinna ehitamisest Mõõga foto
Łęczna

Łęczna on linn Poolas Lublini vojevoodkonnas, Łęczna maakonna keskus, Łęczna valla halduskeskus. Łęczna asub Lublini kesklinnast umbes 22 km idas. Łęcznat on ürikutes esmamainitud 1252. aastal, Magdeburgi linnaõigused sai 1467. aastal. http://pop-stat.mashke.org/poland-cities.htm Historia Łęczna online
Tomaszów Lubelski

Tomaszów Lubelski on linn Poolas Lublini vojevoodkonnas, Tomaszów Lubelski maakonna keskus. Tomaszów Lubelski asub Zamośćist umbes 32 km lõunas, Ukraina piirist 21 km kaugusel. 1590. aastatel asutas Jan Zamoyski Rogóźno küla kohale linna, mis sai nimeks Jelitowo. 1612. aastal nimetati linn ümber Tomaszówiks. Hiljem sai linna nimeks Tomaszów Ordynacki ja alates 19. sajandi teisest poolest Tomaszów Lubelski. Teise maailmasõja ajal toimus Tomaszów Lubelski lähedal 1939. aasta 17. septembrist kuni 26. septembrini Saksa ja Poola vägede vahel Tomaszów Lubelski lahing, mis oli Saksa-Poola sõja suuruselt teine lahing ja suurim tankilahing. Tomaszów Lubelski kuulus aastatel 1975−1998 Zamośći vojevoodkonna koosseisu. Tomaszów Lubelski. Historia miejscowości Wirtualny sztetl First Battle of Tomaszów Lubelski worldhistoryproject.org Hotels Central Station Tomaszów Lubelski Poland The best Central Station Hotels
Teti

Teti oli Vana-Egiptuse Vana Riigi 6. dünastia esimene kuningas. Tema valitsemisaeg langes aastatesse 2345 kuni 2333 e.Kr. Tõenäoliselt tapeti ta oma ihukaitsjate poolt.
336 eKr

Viimased sündmused maailmas • Aastate loend • Aasta päevad ◄ | 5. sajand eKr | 4. sajand eKr | 3. sajand eKr | ► ◄ | 350. aastad eKr | 340. aastad eKr | 330. aastad eKr | 320. aastad eKr | 310. aastad eKr | ► ◄◄ | ◄ | 339 eKr | 338 eKr | 337 eKr | 336 eKr | 335 eKr | 334 eKr | 333 eKr | ► | ►► 336. aasta eKr oli 336. aasta enne meie ajaarvamist, Vana-Rooma ajaarvamise järgi ab urbe condita CDXVIII (418). Vana-Rooma konsuliteks olid Lucius Papirius Crassus ja K. Duillius. ... ... Philippos II, Makedoonia kuningas Arses, Pärsia kuningas
Unas

Unas (ka Wenis, Unis) oli Vana-Egiptuse Vana Riigi 5. dünastia viimane kuningas. Tema valitsemisaeg langes aastatesse 2375–2345 eKr. Ta laskis ehitada väikese püramiidi Saqqārah'sse, Džoseri astmikpüramiidi lähedusse.
Tallinna Fotokuu

Tallinna Fotokuu (inglise Tallinn Photomonth) on Tallinnas toimuv rahvusvaheline kunstibiennaal. Biennaalil saab tutvuda fotograafia ja kaamerakultuuri arenguga. Biennaali korraldab Eesti Fotokunstnike Ühendus. Esimene biennaal toimus 2011. aastal. 2019. aastal toimus Tallinna Fotokuu viiendat korda. https://www.facebook.com/pg/Fotokuu/about/?ref=page_internal (vaadatud 02.05.2019) Koduleht
Hrubieszów

Hrubieszów on linn Poolas Lublini vojevoodkonnas, Hrubieszówi maakonna keskus. Linn asub Ukraina piirist umbes kahe kilomeetri kaugusel, Lublinist ligikaudu 105 km kagus. Asulat on ürikutes esimest korda mainitud 1254. aastal, Magdeburgi linnaõigused sai 1400. aastal. Kuni 1802. aastani oli linna nimi Rubieszów. Aastatel 1975–1998 kuulus Hrubieszów Zamośći vojevoodkonna koosseisu. Hrubieszówis on sündinud poola kirjanik Bolesław Prus (1847–1912). https://bdl.stat.gov.pl/api/v1/data/localities/by-unit/060611004011-0987800?var-id=1639616&format=jsonapi, vaadatud 4.10.2022. Historia miasta Hrubieszów Fakty z Twojego Miasta: Hrubieszów to miasto trzech kultur rmf24.pl Hrubieszów:Lubelskie International Jewish Cemetery Project Bolesław Prus (20 sierpnia 1847 w Hrubieszowie - 19 maja 1912 w Warszawie) Sofijon
Tartu laste turvakodu

Tartu laste turvakodu on Tartus aadressil Tiigi tänav 55 asuv turvakodu. Turvakodu tegutseb Tartu linnavalitsuse sotsiaal- ja tervishoiuosakonna haldusalas. Turvakodus osutatakse turvakoduteenuseid lastele, noortele või lastega peredele. Põhimääruse järgi on turvakodu ülesanne seas: "tagab hülgamist, hooletusse jätmist või vägivalda kogenud lapse ja noore, vajadusel tema vanema õiguste ja huvide kaitse ning aitab korraldada võrgustikutöö põhimõttel nende edaspidist elu"; "tagab lastele, noortele ja lastega peredele ajutise ööpäevaringse majutuse ning toitlustuse"; "korraldab majutatud lastele ja noortele hariduse omandamise ja huvihariduse võimaldamise"; "tegeleb võrgustikutöö põhimõttel majutusel viibivate laste, noorte ja perede taassuunamisega ühiskonda". https://turvakodu.ee/et/avaleht/ (vaadatud 02.05.2019) https://www.riigiteataja.ee/akt/424032018002 (vaadatud 02.05.2019) Koduleht Tartu laste turvakodu põhimäärus, eRT
Avinurme muuseum-raudtee

Avinurme muuseum-raudtee on Avinurmes asuv 1,1 kilomeetri pikkune muuseum-raudtee, mis taastati algul 178,5-meetrise lõiguna Sonda–Mustvee raudteeliini 75. aastapäevaks. 2019. aastal pikendati raudteelõiku 1,1 kilomeetrini. Esimese raudteelõigu ja veeremi aitas aastal 2001 taastada Eesti Põrnikate Klubi. Suurim lubatud kiirus lõigul on seitse kilomeetrit tunnis. Kohalike entusiastide ja kooliõpilaste kaasabil renoveeriti 2002. aastal sild, 2016. aastal rajati ülesõidukoht ja tõkkepuu ning 2018. aastal avati uus jaamahoone. 2019. aastal ehitati valmis raudtee pikendus, mis teeb lõigu kogupikkuseks 1,1 km. bensiinimootoriga vedur MUZ-4 (Tudu metsakombinaadist) veduri järel on reisivagun PV40 kinnine kaubavagun Altai 20T rongi koosseisus on ka platvormvagun ja kaevandusvagonett. Kitsarööpmeline raudtee Eestis Eesti Raudteemuuseum Eesti Muuseumraudtee Avinurme raudteejaam https://puiduait.ee/muuseumrong/ YouTube-i video: Nostalgiasõit Avinurme rongiga Avinurme muuseumrong; Puhka Eestis "Arhiivikoopia". Originaali arhiivikoopia seisuga 13. september 2014. Vaadatud 3. mail 2019.{{netiviide}}: CS1 hooldus: arhiivikoopia kasutusel pealkirjana (link) Avinurme entusiastid avasid taastatud kilomeetrise raudteelõigu; ERR uudised, 22.06.2019 TuleTulemine: ikka edasi ja tagasi mööda kitsarööpmelist 178,5-meetrist teed; ERR Kultuur, 19.06.2014 Maailma lühim tegutsev kitsarööpmeline raudtee sai Avinurmes oma jaamahoone; ERR uudised, 26.08.2018 SONDA–MUSTVEE RAUDTEE 95; ajavakk.ee
Parczew

Parczew on linn Poolas Lublini vojevoodkonnas, Parczewi maakonna ja Parczewi valla halduskeskus. Parczew asub Lublini kesklinnast umbes 48 km põhjakirdes. Kroonikate andmetel oli Parczewi küla olemas juba 13. sajandil. Magdeburgi linnaõigused sai Parczew 1401. aastal. Horodło uniooni sõlmimise järel 1413. aastal peeti Parczewis kuni 16. sajandi teise pooleni mitmel korral Poola ja Leedu seimide ühisistungeid. Aastatel 1975–1998 kuulus Parczew Biała Podlaska vojevoodkonna koosseisu. https://bdl.stat.gov.pl/api/v1/data/localities/by-unit/060610913044-0922254?var-id=1639616&format=jsonapi, vaadatud 4.10.2022. History and histirical objects archiwum.parczew.pl Parczew. Local history Virtual shtetl Parczew: Lubelskie International Jewish Cemetery Project
Adairi maakond (Iowa)

Adairi maakond (Adair County) on maakond Ameerika Ühendriikides Iowa osariigis. Maakonna halduskeskus on Greenfield. Maakond moodustati 15. jaanuaril 1851. Elanike arv oli 2010. aasta rahvaloenduse järgi 7682. Arvestuslik rahvaarvu muutus (1. juuli seisuga): 2020 United States Census, vaadatud 1.01.2022. County Population Totals and Components of Change: 2010-2018 United States Census Bureau (vaadatud 3. mail 2019)
Saksimaa kuningriik

Saksimaa kuningriik oli aastatel 1806–1918 tänapäeva Saksimaa liidumaa territooriumil eksisteerinud riik. Aastatel 1806–1813 kuulus Saksimaa kuningriik Reini Liitu, 1814–1866 Saksa Liitu, 1867–1871 Põhja-Saksa Liitu ja 1871–1918 Saksa Keisririigi koosseisu. Kuningriigi pealinn oli Dresden. Saksi kuningriik oli Saksimaa kuurvürstiriigi otsene järglane. Kuurvürstiriigi valitseja Friedrich August III kuulutas end pärast Saksa-Rooma riigi lõppu kuningaks ning Saksimaast sai Napoleon I liitlane. Juriidiliselt toimus see pärast Poznańi rahulepingu sõlmimist 11. detsembril 1806. See rahu lõpetas sõja Prantsusmaa ja Saksimaa vahel ning Saksimaast sai Reini Liidu liige. Saksimaa oli neljanda koalitsiooni sõjas Preisimaa liitlasena kandnud tõsiseid kaotusi (Jena ja Auerstedti lahing). Aastal 1813 oli Saksimaa üks väheseid Napoleon I liitlasi, kes talle truuks jäid, ning seetõttu kannatas ta karmilt: riigi okupeeris Venemaa ning Preisimaa soovis selle täielikult annekteerida. Viini kongressil lahendati Saksimaa probleem nii, et enamik riigist liidetigi Preisimaaga, kuid umbes 40 protsenti maast anti Friedrich Augustile tagasi. Järgnevaltki jäi riik Preisi-vastaseks, võideldes tolle vastu Preisi-Austria sõja ajal. Saksimaa armee oli üks vähestest, mis Austriat märkimisväärselt aitasid, jätnud Saksimaa kaitseta, et liituda Austria armeega Tšehhis. Ilmselt seetõttu pääseski Saksimaa Preisimaa poolt annekteerimisest, erinevalt teistest Austria liitlastest. Austria ja Prantsusmaa nõudsid aupunktina Saksimaa säilitamist, millega Preisimaa nõustus. Pärast sõda oli riik siiski sunnitud liituma Preisimaa moodustatud Põhja-Saksa Liiduga ning 1871 ka Saksa keisririigiga. 1806–1827 Friedrich August I (1750–1827), oli Saksi hertsog ja kuurvürst 1763–1806 1827–1836 Anton I (1755–1836) 1836–1854 Friedrich August II (1797–1854) 1854–1873 Johann (1801–1873) 1873–1902 Albert (1828–1902) 1902–1904 Georg (1832–1904) 1904–1918 Friedrich August III (1865–1932) Viimane kuningas Friedrich August III pidi troonist loobuma 13. novembril 1918, kui Saksa keisririik lagunes. Saksimaa Saksimaa hertsogiriik Saksimaa kuurvürstiriik Saksimaa kuningas Königreich Sachsen (ülevaade)
Adamsi maakond (Iowa)

Adamsi maakond (Adams County) on maakond Ameerika Ühendriikides Iowa osariigis. Maakonna halduskeskus on Corning. Maakond moodustati 15. jaanuaril 1851. Maakond on saanud nime president John Adamsi või tema poja, president John Quincy Adamsi järgi. Elanike arv oli 2010. aasta rahvaloenduse järgi 4029. Arvestuslik rahvaarvu muutus (1. juuli seisuga): 2020 United States Census, vaadatud 1.01.2022. County Population Totals and Components of Change: 2010-2018 United States Census Bureau (vaadatud 3. mail 2019)
Allamakee maakond

Allamakee maakond (Allamakee County) on maakond Ameerika Ühendriikides Iowa osariigis. Maakonna halduskeskus on Waukon. Maakond moodustati 20. veebruaril 1847. Elanike arv oli 2010. aasta rahvaloenduse järgi 14 330. Arvestuslik rahvaarvu muutus (1. juuli seisuga): 2020 United States Census, vaadatud 1.01.2022. County Population Totals and Components of Change: 2010-2018 United States Census Bureau (vaadatud 3. mail 2019)
Appanoose'i maakond

Appanoose'i maakond (Appanoose County) on maakond Ameerika Ühendriikides Iowa osariigis. Maakonna halduskeskus on Centerville. Maakond moodustati 17. veebruaril 1843. See sai nime meskvakkide pealiku Appanoose'i järgi. Elanike arv oli 2010. aasta rahvaloenduse järgi 12 887. Arvestuslik rahvaarvu muutus (1. juuli seisuga): 2020 United States Census, vaadatud 1.01.2022. County Population Totals and Components of Change: 2010-2018 United States Census Bureau (vaadatud 3. mail 2019)